6 อาหารและขนมไทย ที่ได้รับแรงบันดาลใจมากจากอาหารชาติอื่น

ประเทศไทยของเรา เป็นประเทศที่มีชื่อเสียงเป็นอย่างมากในด้านอาหาร และขนมหวาน ไม่ว่าจะเป็นคนชาติใดในโลก ที่เมื่อได้ลิ้มลองอาหาร หรือของหวานของไทยแล้วนั้น ย่อมติดอกติดใจเป็นแถว และอาหารไทยของเรานั้น ก็มีเรื่องราวและประวัติศาสตร์มาหลายร้อยปีมาแล้ว ดังนั้น นอกจากที่จะมีรสชาติที่อร่อยมากๆแล้ว อาหารและขนมไทย ยังสามารถบอกเรื่องราวทางประวัติศาสตร์ของเราได้อีกด้วย แต่ก็มีอาหารบางชนิด ซึ่งในความเป็นจริงแล้วมีอีกมากมาย ที่ได้รับแรงบันดาลใจ หรืออิทธิพลมาจากอาหารของชาติอื่น แต่ด้วยการที่เราบริโภคกันมาอย่างยาวนาน ทำให้ลืมคิดไปว่า อาหารหลายๆอย่างนั้น ไม่ได้เป็นอาหารของไทยแท้ดั้งเดิมเสียทีเดียว แต่เป็นการที่ได้รับอิทธิพลมาจากชาติอื่น ซึ่งในบทความนี้ จะนำเสนออาหารและของหวานไทย 6 ชนิด ที่ได้รับแรงบันดาลใจมาจากชนชาติอื่น

ห่อหมก

ห่อหมก อาหารไทยที่มักมีอยู่ตามร้านอาหารไทยทั่วไป ซึ่งด้วยส่วนประกอบนั้น ที่ประกอบไปด้วยพริกแกงแดง และกะทิ ก็อาจจะทำให้เราคิดว่าห่อหมกนั้นเป็นอาหารของไทยแท้ๆอย่างไม่ยาก แต่หารู้ไม่ว่า ห่อหมกนั้น เป็นอาหารประจำชาติของชาวกัมพูชา หรือที่พวกเขาเรียกว่า “Amok” นั่นเอง ซึ่งเราก็ได้ดัดแปลงจากสูตรดั้งเดิม มาเป็นรสชาติที่ถูกปากคนไทยมากขึ้นแค่นั้นเอง

ทองหยิบ ทองหยอด ฝอยทอง

เมนูนี้ เป็นที่ทราบกันดีอยู่แล้วว่า ผู้ที่คิดค้นของหวานเมนูนี้คือท้าวทองกีบม้า ซึ่งจริงๆแล้ว เริ่มต้นมาจากที่ในสมัยอยุธยา ที่เริ่มมีชาวตะวันตกเข้ามาในดินแดนอยุธยาของเรา แล้วพวกเขาก็ได้นำเอาวัฒนธรรมด้านอาหารเขามาเผยแพร่ด้วย โดยเริ่มจากการสอนการทำขนมฝอยทอง และเราก็ได้พัฒนาเป็นขนมที่มีไข่เป็นวัตถุดิบต่างๆต่อๆมา เช่น ทองเอก, เม็ดขนุน, เสน่ห์จันทร์ เป็นต้น