8 เหตุผลที่ทำให้วงการบันเทิงเกาหลีถึงโด่งดังระดับโลกได้

ปฏิเสธไม่ได้เลยว่า ผลผลิตจากวงการบันเทิงของเกาหลีนั้นประสบความสำเร็จเป็นอย่างมาก ซึ่งแม้ว่าในประเทศไทย อุตสาหกรรมบันเทิงของเกาหลีนั้นจะเป็นที่นิยมเป็นอย่างมากมาเป็นเวลากว่าสิบปีแล้ว แต่ในปัจจุบัน อุตสาหกรรมด้านบันเทิงของเกาหลีนั้น ได้ โด่งดังไปไกล และได้รับการยอมรับในระดับโลกมาก ๆ ถึงขนาดว่า ภาพยนตร์สัญชาติเกาหลี ที่ไม่มีแม้แต่เสียงพากย์ภาษาอังกฤษ อย่างเรื่อง Parasite ก็กวาดรางวัลไปอย่างมากมายในเวทีออสการ์ในปีที่ผ่านมา ซึ่งที่ว่าเป็นการสร้างความตกตะลึงใหักับคนทั้งโลก ว่าอุตสาหกรรมด้านการบันเทิงของเกาหลีนั้น เติบโตอย่างก้าวกระโดดเป็นอย่างมาก และนี่คือ 8 เหตุผลที่ทำให้วงการบันเทิงเกาหลีถึงโด่งดังระดับโลก

1. อุตสาหกรรมบันเทิงของเกาหลีถูกบรรจุไว้เป็นหนึ่งในแผนเศรษฐกิจแห่งชาติ

การประสบความสำเร็จของสิ่งใดสิ่งหนึ่งนั้น จะปราศจากการสนับสนุนไม่ได้เลย อุตสาหกรรมบันเทิงของประเทศเกาหลีนั้น ได้รับเงินสนับสนุนส่วนใหญ่มาจากรัฐบาลเกาหลี เพราะถือว่าเป็นหนึ่งในการเผยแพร่วัฒนธรรมของประเทศได้เป็นอย่างดี และยังส่งผลหลักไปยังระบบเศรษฐกิจ และการท่องเที่ยวของประเทศอีกด้วย

2.กล้าที่จะตีแผ่สิ่งที่เกิดขึ้นจริงในสังคม และเผยแผ่ออกไปทางสื่อภาพยนตร์

สังเกตได้ว่า ภาพยนตร์เกาหลีนั้น จะไม่มีเรื่องของการตบตีใด ๆ เลย ซึ่งละครดราม่า แบบตบตีแย่งชิงนั้น อาจจะถูกใจคนยุคก่อน ๆ แต่ในปัจจุบัน ที่ผู้คนสามารถเข้าถึงข้อมูลเชิงลึกต่าง ๆ ง่ายขึ้น ทำให้แนวคิดของผู้คนเปลี่ยนไป ดังนั้นภาพยนตร์ของเกาหลี จึงเน้นไปยังเหตุการณ์ที่เกิดขึ้นในปัจจุบัน มากกว่าที่จะเน้นไปยังการตบตีแย่งชิง

3. ละครซีรีส์เกาหลี ที่ตรงกับสถานการณ์ปัจจุบัน

ละครซีรีส์เกาหลีในยุคใหม่นั้น มักจะสื่อไปยังสิ่งที่เกิดในปัจจุบันเสียมากกว่า ตัวอย่างเช่น ละครที่เกี่ยวข้องกับการเริ่มต้นธุรกิจ Start Up หรืออะไรใหม่ ๆ ที่เกิดขึ้นในสังคมปัจจุบันเสมอ